กฎกระทรวงกฎกระทรวงว่าด้วยการควบคุมเครื่องเล่นพ.ศ. ๒๕๕๘[๑] อาศัยอำนาจตามความในมาตรา ๕ วรรคหนึ่ง แห่งพระราชบัญญัติควบคุมอาคาร พ.ศ.๒๕๒๒ และมาตรา ๘ (๑๑) และ (๑๒) มาตรา ๘ ทวิ และมาตรา ๓๒ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้เครื่องเล่น หมายความว่าสิ่งที่ก่อสร้างขึ้นสำหรับให้บุคคลใช้เล่นในสวนสนุกหรือในสถานที่อื่นใดในลักษณะเดียวกันโดยมีส่วนประกอบของโครงสร้างประธานและโครงสร้างประกอบและมีลักษณะอย่างหนึ่งอย่างใดดังต่อไปนี้(๑)มีการเคลื่อนที่ที่ทำให้ผู้เล่นเครื่องเล่นเคลื่อนที่ได้โดยมีความเร็วไม่น้อยกว่า๕ เมตร ต่อวินาที(๒) มีความสูงจากระดับพื้นที่ตั้งของเครื่องเล่นถึงระดับพื้นที่สูงที่สุดที่ผู้เล่นเครื่องเล่นขึ้นไปเพื่อเล่นเครื่องเล่นไม่น้อยกว่า๒.๕๐ เมตร(๓) มีขนาดกำลังของเครื่องกลไม่น้อยกว่า ๑๕ แรงม้า (๑๑ กิโลวัตต์)(๔)มีส่วนที่ต้องใช้น้ำในการเล่นเครื่องเล่นโดยมีความลึกของระดับน้ำไม่น้อยกว่า ๐.๘๐เมตรก่อสร้าง หมายความว่า การสร้างเครื่องเล่นขึ้นใหม่ทั้งหมดไม่ว่าจะเป็นการสร้างขึ้นแทนของเดิมหรือไม่และให้หมายความรวมถึงการติดตั้งหรือการดัดแปลงเครื่องเล่นที่มีอยู่แล้วให้ผิดไปจากเดิมโครงสร้างประธาน หมายความว่าโครงสร้างที่ต้องมีการออกแบบและคำนวณ เพื่อใช้รองรับหรือติดตั้งเครื่องเล่น เช่นพื้น คาน เสา ตอม่อ ฐานราก หรือเสาเข็มโครงสร้างประกอบ หมายความว่าโครงสร้างส่วนที่จะใช้ประกอบและติดตั้งให้เข้ากับโครงสร้างประธานโดยเมื่อประกอบและติดตั้งเสร็จเรียบร้อยแล้วสามารถรองรับเครื่องเล่นให้มีความมั่นคงแข็งแรงตามที่ได้ออกแบบคำนวณไว้จากโรงงานผู้ผลิตเครื่องเล่นเขตบริเวณประกอบกิจการ หมายความว่าพื้นที่ที่เป็นที่ตั้งของเครื่องเล่นและอุปกรณ์ รวมทั้งบริเวณที่เป็นส่วนประกอบในการให้บริการเครื่องเล่นแต่ละเครื่องเช่น ห้องเครื่อง ห้องควบคุม ห้องพักรอ หรือทางเข้าออกใบอนุญาต หมายความว่าใบอนุญาตก่อสร้าง รื้อถอน หรือเคลื่อนย้ายเครื่องเล่นใบรับรอง หมายความว่าใบรับรองให้ใช้เครื่องเล่นวิศวกร หมายความว่า วิศวกรโยธาวิศวกรไฟฟ้า หรือวิศวกรเครื่องกล แล้วแต่กรณี ซึ่งเป็นผู้รับผิดชอบงานออกแบบและคำนวณงานควบคุมการก่อสร้างหรือการผลิต งานอำนวยการใช้หรืองานพิจารณาตรวจสอบและได้รับใบอนุญาตให้เป็นผู้ประกอบวิชาชีพวิศวกรรมควบคุมตามกฎหมายว่าด้วยวิศวกรหมวด ๑การก่อสร้างรื้อถอน หรือเคลื่อนย้ายเครื่องเล่น ข้อ ๒ ให้เครื่องเล่นเป็นอาคารควบคุมการใช้ตามมาตรา๓๒ (๒)ข้อ ๓ ผู้ใดจะก่อสร้างรื้อถอน หรือเคลื่อนย้ายเครื่องเล่นต้องได้รับใบอนุญาตจากเจ้าพนักงานท้องถิ่นโดยให้ยื่นคำขออนุญาตต่อเจ้าพนักงานท้องถิ่นตามแบบ ขค. ๑พร้อมด้วยเอกสารหลักฐานตามที่ระบุไว้ในแบบดังกล่าวการยื่นคำขออนุญาตตามวรรคหนึ่งจะต้องยื่นคู่มือการติดตั้งเครื่องเล่นของผู้ผลิตเครื่องเล่นคู่มือการใช้เครื่องเล่นคู่มือการตรวจสอบและบำรุงรักษาเครื่องเล่นและคู่มือปฏิบัติเพื่อความปลอดภัยเมื่อเกิดเหตุฉุกเฉินที่จัดทำเป็นภาษาไทยรวมทั้งแผนผังเขตบริเวณประกอบกิจการ แบบแปลนรายการประกอบแบบแปลนและรายการคำนวณตามหลักเกณฑ์และเงื่อนไขที่กำหนดไว้ในกฎกระทรวงฉบับที่ ๑๐ (พ.ศ.๒๕๒๘) ออกตามความในพระราชบัญญัติควบคุมอาคาร พ.ศ. ๒๕๒๒ให้เจ้าพนักงานท้องถิ่นตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขอรับใบอนุญาตทราบภายในระยะเวลาที่กำหนดไว้ในมาตรา๒๕ใบอนุญาตให้เป็นไปตามแบบ อค. ๑ และให้มีอายุไม่เกินสองปีนับแต่วันที่ออกใบอนุญาตข้อ ๔ ในกรณีที่การก่อสร้างรื้อถอน หรือเคลื่อนย้ายเครื่องเล่นจะต้องมีการก่อสร้าง รื้อถอนหรือเคลื่อนย้ายอาคารที่ใช้เป็นส่วนหนึ่งของการเล่นเครื่องเล่นให้ผู้ขอรับใบอนุญาตดำเนินการขออนุญาตต่อเจ้าพนักงานท้องถิ่นตามแบบ ขค. ๑พร้อมด้วยเอกสารหลักฐานตามที่ระบุไว้ในแบบดังกล่าวและปฏิบัติตามหลักเกณฑ์ที่กำหนดไว้ในกฎกระทรวงเกี่ยวกับการก่อสร้าง รื้อถอน หรือเคลื่อนย้ายอาคารข้อ ๕ การก่อสร้างรื้อถอนหรือเคลื่อนย้ายเครื่องเล่นต้องดำเนินการให้เป็นไปตามขั้นตอนและข้อปฏิบัติที่กำหนดไว้ในคู่มือการติดตั้งเครื่องเล่นของผู้ผลิตเครื่องเล่นซึ่งต้องเป็นไปโดยถูกต้องตามรูป แบบ และข้อกำหนดของหลักวิชาชีพวิศวกรรมข้อ ๖ การออกแบบและควบคุมการก่อสร้างโครงสร้างประธานและโครงสร้างประกอบของเครื่องเล่นต้องดำเนินการให้เป็นไปตามมาตรฐานการรับน้ำหนัก เช่น ความจุจำนวนคนความเร็วที่ออกแบบ น้ำหนักบรรทุกจรและดำเนินการให้เป็นไปตามขั้นตอนและข้อปฏิบัติอื่นที่กำหนดไว้ในคู่มือการติดตั้งเครื่องเล่นของผู้ผลิตเครื่องเล่นซึ่งต้องเป็นไปโดยถูกต้องตามรูป แบบ และข้อกำหนดของหลักวิชาชีพวิศวกรรมข้อ ๗ วัสดุหรืออุปกรณ์ที่ใช้ในการก่อสร้างเครื่องเล่นต้องมีคุณสมบัติดังต่อไปนี้(๑)วัสดุที่ใช้ในการก่อสร้างโครงสร้างประธานและโครงสร้างประกอบที่เกี่ยวกับการรับน้ำหนักความต้านทาน ความคงทน หรือความปลอดภัยต้องเป็นไปตามที่กำหนดไว้ในคู่มือการออกแบบเครื่องเล่นหากคู่มือดังกล่าวมิได้กำหนดต้องมีลักษณะตามที่กำหนดในแบบแปลนรายการประกอบแบบแปลนและรายการคำนวณของวิศวกรหรือตามที่กำหนดไว้ในคู่มือการติดตั้งเครื่องเล่นของผู้ผลิตเครื่องเล่นโครงสร้างประธานและโครงสร้างประกอบตามวรรคหนึ่งต้องทำด้วยวัสดุที่มีการป้องกันการติดไฟ(๒) วัสดุ ชิ้นส่วน อุปกรณ์ และเครื่องจักรกลที่ใช้ในระบบการทำงานต่างๆของเครื่องเล่นต้องได้มาตรฐานทางวิศวกรรมหรือตามที่กำหนดไว้ในคู่มือการติดตั้งเครื่องเล่นของผู้ผลิตเครื่องเล่นข้อ ๘ ผู้ควบคุมงานสำหรับการก่อสร้างรื้อถอน หรือเคลื่อนย้ายโครงสร้างประธานและโครงสร้างประกอบของเครื่องเล่นต้องมีคุณสมบัติดังต่อไปนี้(๑) การก่อสร้าง รื้อถอนหรือเคลื่อนย้ายที่เข้าข่ายเป็นงานวิชาชีพวิศวกรรมควบคุมตามกฎหมายว่าด้วยวิศวกรผู้ควบคุมงานต้องเป็นวิศวกรตามกฎหมายว่าด้วยวิศวกร(๒) การก่อสร้าง รื้อถอนหรือเคลื่อนย้ายที่ไม่เข้าข่ายเป็นงานวิชาชีพวิศวกรรมควบคุมตามกฎหมายว่าด้วยวิศวกรผู้ควบคุมงานต้องเป็นผู้ได้รับประกาศนียบัตรวิชาชีพชั้นสูง แผนกวิชาช่างก่อสร้าง แผนกวิชาช่างโยธาแผนกวิชาช่างกล หรือแผนกวิชาช่างไฟฟ้า แล้วแต่กรณีและมีประสบการณ์ในการทำงานในสาขาดังกล่าวไม่น้อยกว่าสามปีข้อ ๙ ให้นำหลักเกณฑ์วิธีการ และเงื่อนไขในการก่อสร้าง รื้อถอนและเคลื่อนย้ายอาคารตามที่กำหนดไว้ในกฎกระทรวง ฉบับที่ ๔ (พ.ศ. ๒๕๒๖)ออกตามความในพระราชบัญญัติควบคุมอาคาร พ.ศ. ๒๕๒๒ มาใช้บังคับแก่การก่อสร้างรื้อถอน และเคลื่อนย้ายเครื่องเล่นโดยอนุโลมข้อ ๑๐ เมื่อผู้รับใบอนุญาตได้ก่อสร้างหรือเคลื่อนย้ายเครื่องเล่นแล้วเสร็จและประสงค์จะใช้เครื่องเล่นดังกล่าว ให้แจ้งเป็นหนังสือให้เจ้าพนักงานท้องถิ่นทราบตามแบบ ขค. ๒ พร้อมด้วยเอกสารหลักฐานตามที่ระบุไว้ในแบบดังกล่าวการแจ้งตามวรรคหนึ่งผู้รับใบอนุญาตจะต้องยื่นรายงานผลการพิจารณาตรวจสอบตามคู่มือการติดตั้งเครื่องเล่นของผู้ผลิตเครื่องเล่นโดยมีวิศวกรเป็นผู้ลงนามตรวจสอบพร้อมทั้งหลักฐานการจัดให้มีการประกันภัยเพื่อประกันความรับผิดต่อบุคคลภายนอกกรณีเสียชีวิตไม่ต่ำกว่าหนึ่งแสนบาทต่อคนค่ารักษาพยาบาลไม่ต่ำกว่าหนึ่งแสนบาทต่อคนรวมกันแล้วไม่ต่ำกว่าหนึ่งล้านบาทต่อครั้งและคุ้มครองทรัพย์สินบุคคลภายนอกไม่ต่ำกว่าสองแสนบาทต่อครั้งให้เจ้าพนักงานท้องถิ่นทำการตรวจสอบการก่อสร้างหรือเคลื่อนย้ายเครื่องเล่นให้แล้วเสร็จภายในสามสิบวันนับแต่วันที่ได้รับแจ้งและเอกสารหลักฐานครบถ้วนและถูกต้องข้อ ๑๑ ในกรณีที่เจ้าพนักงานท้องถิ่นตรวจสอบแล้วเห็นว่าการก่อสร้างหรือเคลื่อนย้ายเครื่องเล่นเป็นไปโดยถูกต้องตามที่ได้รับอนุญาตและมีผลการพิจารณาตรวจสอบ พร้อมทั้งจัดให้มีการประกันภัยตามข้อ ๑๐ วรรคสองให้ออกใบรับรองตามที่กำหนดไว้ในมาตรา ๓๒ วรรคสี่ ตามแบบ อค. ๒รวมทั้งขึ้นทะเบียนเครื่องเล่นทุกเครื่อง และแสดงหมายเลขทะเบียนวันที่ออกใบรับรองและวันหมดอายุของใบรับรองไว้ที่เครื่องเล่นแต่ละเครื่องในตำแหน่งที่เห็นได้ชัดเจนโดยใช้ขนาดตัวอักษรที่มีความสูงไม่น้อยกว่า ๑๐ มิลลิเมตรใบรับรองให้มีอายุหนึ่งปีนับแต่วันที่ออกใบรับรองข้อ ๑๒ ผู้รับใบรับรองผู้ใดประสงค์จะใช้เครื่องเล่นหลังจากใบรับรองหมดอายุให้ยื่นคำขอใบรับรองต่อเจ้าพนักงานท้องถิ่นก่อนใบรับรองสิ้นอายุสามสิบวันตามแบบ ขค. ๓ พร้อมด้วยเอกสารหลักฐานตามที่ระบุไว้ในแบบคำขอดังกล่าวการยื่นคำขอใบรับรองตามวรรคหนึ่งต้องยื่นรายงานผลการพิจารณาตรวจสอบสภาพของเครื่องเล่นว่าอยู่ในสภาพที่ใช้งานได้อย่างปลอดภัยโดยมีวิศวกรเป็นผู้ลงนามตรวจสอบพร้อมทั้งจัดให้มีการประกันภัยตามข้อ ๑๐ วรรคสองให้เจ้าพนักงานท้องถิ่นพิจารณาคำขอใบรับรองให้แล้วเสร็จภายในสามสิบวันนับแต่วันที่ได้รับคำขอและเอกสารหลักฐานครบถ้วนและถูกต้องข้อ ๑๓ ผู้ใดก่อสร้างรื้อถอนหรือเคลื่อนย้ายเครื่องเล่นโดยมิได้รับอนุญาตหรือมิได้ปฏิบัติตามกฎกระทรวงนี้ให้เจ้าพนักงานท้องถิ่นดำเนินการตามมาตรา ๔๐ผู้ใดใช้เครื่องเล่นโดยมิได้รับใบรับรองหรือใช้เครื่องเล่นในขณะที่ใบรับรองหมดอายุให้เจ้าพนักงานท้องถิ่นดำเนินการตามมาตรา๔๔ในกรณีที่เครื่องเล่นซึ่งก่อสร้างหรือเคลื่อนย้ายโดยได้รับอนุญาตตามกฎกระทรวงนี้มีสภาพหรือมีการใช้ที่อาจเป็นภยันตรายต่อสุขภาพ ชีวิต ร่างกาย หรือทรัพย์สินหรืออาจไม่ปลอดภัยจากอัคคีภัยหรือก่อให้เกิดเหตุรำคาญหรือกระทบกระเทือนต่อการรักษาคุณภาพสิ่งแวดล้อมให้เจ้าพนักงานท้องถิ่นดำเนินการตามมาตรา๔๖ข้อ ๑๔ ในกรณีที่ใบอนุญาตหรือใบรับรองสูญหายถูกทำลายหรือชำรุดในสาระสำคัญให้ผู้รับใบอนุญาตหรือผู้รับใบรับรองยื่นคำขอรับใบแทนต่อเจ้าพนักงานท้องถิ่นภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุด ตามแบบ ขค. ๔พร้อมด้วยเอกสารหลักฐานตามที่ระบุไว้ในแบบคำขอดังกล่าวให้เจ้าพนักงานท้องถิ่นพิจารณาคำขอรับใบแทนใบอนุญาตหรือใบรับรองให้แล้วเสร็จภายในห้าวันนับแต่วันที่ได้รับคำขอและเอกสารหลักฐานครบถ้วนและถูกต้องใบแทนใบอนุญาตหรือใบรับรอง ให้ใช้แบบใบอนุญาตหรือใบรับรองโดยประทับตราสีแดงคำว่าใบแทน กำกับไว้ด้วย และให้มีวัน เดือน ปีที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ซึ่งได้รับมอบหมายจากเจ้าพนักงานท้องถิ่นข้อ ๑๕ ผู้รับใบอนุญาตหรือผู้รับใบรับรองผู้ใดประสงค์จะโอนใบอนุญาตหรือใบรับรองให้ยื่นคำขออนุญาตต่อเจ้าพนักงานท้องถิ่นตามแบบ ขค. ๕พร้อมด้วยเอกสารหลักฐานตามที่ระบุไว้ในแบบคำขอดังกล่าวการโอนใบรับรองตามวรรคหนึ่งผู้รับโอนใบรับรองต้องยื่นกรมธรรม์ประกันภัยตามข้อ ๑๐ วรรคสอง มาเพื่อประกอบการพิจารณาด้วยให้เจ้าพนักงานท้องถิ่นพิจารณาคำขอโอนใบอนุญาตหรือใบรับรองให้แล้วเสร็จภายในห้าวันนับแต่วันที่ได้รับคำขอและเอกสารหลักฐานครบถ้วนและถูกต้องในกรณีที่เจ้าพนักงานท้องถิ่นอนุญาตให้โอนใบอนุญาตหรือใบรับรองให้ประทับตราสีแดงคำว่า โอนแล้ว ระบุชื่อผู้รับโอนและให้มีวันเดือน ปี ที่อนุญาตให้โอนใบอนุญาตหรือใบรับรองกำกับไว้ในใบอนุญาตหรือใบรับรองพร้อมทั้งลงลายมือชื่อเจ้าพนักงานท้องถิ่นหรือผู้ซึ่งได้รับมอบหมายจากเจ้าพนักงานท้องถิ่นข้อ ๑๖ ผู้ใดมีความประสงค์จะก่อสร้างและใช้เครื่องเล่นที่มีกำหนดระยะเวลาใช้ไม่เกินสิบห้าวันโดยไม่ต้องปฏิบัติตามข้อ๓ และข้อ ๑๐ วรรคหนึ่งและวรรคสาม ให้แจ้งเป็นหนังสือต่อเจ้าพนักงานท้องถิ่นตามแบบขค. ๖ พร้อมด้วยเอกสารหลักฐานตามที่ระบุไว้ในแบบดังกล่าวโดยต้องแจ้งข้อมูลและยื่นเอกสารหลักฐาน ดังต่อไปนี้(๑)รายงานผลการพิจารณาตรวจสอบสภาพของเครื่องเล่นว่าอยู่ในสภาพที่ใช้งานได้อย่างปลอดภัยโดยมีผู้ควบคุมงานสำหรับการก่อสร้างตามข้อ๘ เป็นผู้ลงนามตรวจสอบ(๒)สำเนาใบประกอบวิชาชีพวิศวกรรมควบคุมตามกฎหมายว่าด้วยวิศวกรของผู้ควบคุมงานสำหรับการก่อสร้างตาม(๑)(๓) กรมธรรม์ประกันภัยเพื่อประกันความรับผิดต่อบุคคลภายนอกตามข้อ ๑๐วรรคสอง(๔) แผนผังบริเวณแสดงตำแหน่งที่ตั้งของเครื่องเล่นทุกเครื่อง(๕) วันเริ่มต้นและวันสิ้นสุดของวันที่เปิดใช้ให้เจ้าพนักงานท้องถิ่นออกใบรับแจ้งตามแบบ อค. ๓ให้แก่ผู้แจ้งภายในวันที่ได้รับแจ้งและผู้แจ้งได้ดำเนินการตามที่ระบุไว้ในวรรคหนึ่งครบถ้วนแล้วผู้แจ้งสามารถใช้เครื่องเล่นตามที่แจ้งไว้ได้ตั้งแต่วันที่ได้ใบรับแจ้งหมวด ๒การตรวจสอบ ข้อ ๑๗ ในระหว่างการเปิดใช้เครื่องเล่นผู้รับใบรับรองต้องจัดให้มีวิศวกรพิจารณาตรวจสอบและบำรุงรักษาโครงสร้างประธานโครงสร้างประกอบ ชิ้นส่วนอุปกรณ์ เครื่องจักรกล และระบบต่าง ๆ ของเครื่องเล่นว่าอยู่ในสภาพที่ใช้งานได้อย่างปลอดภัยอย่างน้อยเดือนละหนึ่งครั้งหรือตามที่กำหนดไว้ในคู่มือการติดตั้งเครื่องเล่นและคู่มือการบำรุงรักษาเครื่องเล่นของผู้ผลิตเครื่องเล่นแล้วแต่ระยะเวลาใดสั้นกว่าและบันทึกผลการพิจารณาตรวจสอบและเก็บไว้ณ ที่ตั้งของเครื่องเล่นนั้นด้วยผู้รับใบรับรองต้องจัดให้มีวิศวกรพิจารณาตรวจสอบเครื่องเล่นเป็นประจำทุกปีตามที่กำหนดไว้ในคู่มือการติดตั้งเครื่องเล่นของผู้ผลิตเครื่องเล่นพร้อมทั้งจัดทำรายงานและลงนามในผลการพิจารณาตรวจสอบความในวรรคหนึ่งและวรรคสองมิให้ใช้บังคับแก่เครื่องเล่นตามข้อ ๑๖หมวด ๓ระบบความปลอดภัย ข้อ ๑๘ ผู้รับใบรับรองเจ้าของ หรือผู้ครอบครองเครื่องเล่นต้องจัดให้มีมาตรการความปลอดภัยสำหรับผู้ใช้เครื่องเล่น ดังต่อไปนี้(๑)จัดให้มีระบบความปลอดภัยของเครื่องเล่นตามที่กำหนดไว้ในคู่มือการติดตั้งเครื่องเล่นของผู้ผลิตเครื่องเล่น(๒) จัดให้มีป้ายหรือข้อความแสดงชื่อผู้ควบคุมเครื่องเล่นตามข้อ ๒๓(๒) ในบริเวณที่ผู้เล่นเครื่องเล่นเห็นได้ชัด(๓)จัดให้มีป้ายบอกวิธีใช้หรือคำแนะนำในการใช้หรือข้อห้ามหรือเครื่องหมายเตือนในบริเวณที่ผู้เล่นเครื่องเล่นเห็นได้ชัด(๔) จัดให้มีราวหรือรั้วกั้นเพื่อมิให้ผู้ที่จะเข้าใช้เครื่องเล่นหรือบุคคลในบริเวณนั้นได้รับอันตรายในขณะที่เครื่องเล่นกำลังทำงานอยู่(๕)จัดให้มีป้ายระบุจำนวนคนที่สามารถใช้เครื่องเล่นในแต่ละครั้งในบริเวณที่ผู้เล่นเครื่องเล่นเห็นได้ชัดข้อ ๑๙ ผู้รับใบรับรองเจ้าของ หรือผู้ครอบครองเครื่องเล่นต้องจัดให้มีระบบป้องกันภัยฉุกเฉิน ดังต่อไปนี้(๑)ระบบสัญญาณแจ้งเหตุอัตโนมัติที่สามารถส่งเสียงหรือสัญญาณเมื่อเกิดเหตุผิดปกติเพื่อให้ผู้ควบคุมทราบ(๒) ระบบความปลอดภัยเมื่อเกิดเหตุฉุกเฉิน เช่นระบบช่วยการทำงานฉุกเฉิน ระบบหยุดการทำงานของระบบไฟฟ้าและเครื่องกล อุปกรณ์ยึดติดเครื่องเล่นไม่ให้หลุดหรือกระเด็นเมื่อเครื่องเล่นเกิดอุบัติเหตุเครื่องมือหรืออุปกรณ์สำหรับช่วยเหลือคนจากที่สูงข้อ ๒๐ เครื่องเล่นที่ขับเคลื่อนด้วยกำลังของเครื่องยนต์หรือกำลังไฟฟ้าดังต่อไปนี้(๑) มีความเร็วของการเคลื่อนที่ที่ทำให้ผู้เล่นเครื่องเล่นเคลื่อนที่ได้เกินกว่า๗ เมตรต่อวินาที(๒)มีความสูงจากระดับพื้นที่ตั้งของเครื่องเล่นถึงระดับพื้นที่สูงที่สุดที่ผู้เล่นเครื่องเล่นขึ้นไปเพื่อเล่นเครื่องเล่นเกินกว่า๔ เมตร(๓) มีขนาดกำลังของเครื่องกลเกินกว่า ๕๐ แรงม้า (๓๗ กิโลวัตต์)(๔) มีส่วนที่ต้องใช้น้ำในการเล่นเครื่องเล่นโดยมีความลึกของระดับน้ำเกินกว่า๑.๕๐ เมตร ผู้รับใบรับรอง เจ้าของหรือผู้ครอบครองเครื่องเล่นต้องติดตั้งอุปกรณ์ตรวจสอบความเร็วและความสมดุลที่มีสัญญาณเตือน และมีระบบหยุดการทำงานของเครื่องเล่นไว้ชั่วคราวหากความเร็วและความสมดุลเกินกว่าที่คู่มือการติดตั้งเครื่องเล่นของผู้ผลิตเครื่องเล่นกำหนดหรือเกิดการไม่สมดุลข้อ ๒๑ ผู้รับใบรับรองเจ้าของหรือผู้ครอบครองเครื่องเล่นต้องจัดให้มีคู่มือการปฏิบัติเพื่อความปลอดภัยเมื่อเกิดเหตุฉุกเฉินของเครื่องเล่นแต่ละเครื่องตามที่กำหนดไว้ในคู่มือการติดตั้งเครื่องเล่นของผู้ผลิตเครื่องเล่นซึ่งประกอบด้วยแผนการซ้อมการกู้ภัย การระงับอัคคีภัย การอพยพคนรวมทั้งต้องจัดให้มีการฝึกซ้อมพนักงานให้เหมาะสมตามสภาพเครื่องเล่นแต่ละชนิดอย่างน้อยปีละหนึ่งครั้งและให้ทำรายงานผลการฝึกซ้อมเก็บไว้เพื่อให้เจ้าพนักงานท้องถิ่นสามารถตรวจสอบได้ข้อ ๒๒ ผู้รับใบรับรองเจ้าของ หรือผู้ครอบครองเครื่องเล่นต้องจัดให้มีระบบการป้องกันและระงับอัคคีภัยการอพยพคนเมื่อเกิดอัคคีภัยและการกู้ภัยให้เหมาะสมตามลักษณะของเครื่องเล่นนั้นเพื่อให้เจ้าพนักงานท้องถิ่นตรวจสอบได้โดยให้พนักงานดูแลความปลอดภัยประจำเครื่องเล่นตามข้อ ๒๓ (๑)และผู้ควบคุมเครื่องเล่นตามข้อ ๒๓ (๒) เป็นผู้ช่วยเหลือดำเนินการดังกล่าวข้อ ๒๓ ผู้รับใบรับรองเจ้าของ หรือผู้ครอบครองเครื่องเล่น ต้องจัดให้มี(๑) พนักงานดูแลความปลอดภัยประจำเครื่องเล่น(๒) ผู้ควบคุมเครื่องเล่นพนักงานดูแลความปลอดภัยประจำเครื่องเล่นตาม (๑)และผู้ควบคุมเครื่องเล่นตาม (๒) อาจเป็นบุคคลคนเดียวกันก็ได้โดยต้องมีจำนวนตามที่กำหนดไว้ในคู่มือการติดตั้งเครื่องเล่นในกรณีที่ไม่มีพนักงานดูแลความปลอดภัยประจำเครื่องเล่นและผู้ควบคุมดังกล่าวห้ามใช้เครื่องเล่นนั้นข้อ ๒๔ พนักงานดูแลความปลอดภัยประจำเครื่องเล่นและผู้ควบคุมเครื่องเล่นต้องเป็นผู้มีวุฒิการศึกษาระดับประกาศนียบัตรวิชาชีพแผนกวิชาช่างไฟฟ้าหรือแผนกวิชาช่างกลขึ้นไปข้อ ๒๕ ในขณะเปิดให้บริการเครื่องเล่นผู้ควบคุมเครื่องเล่นต้องอยู่ในบริเวณที่สามารถมองเห็นเครื่องเล่นได้โดยรอบหรือมีระบบโทรทัศน์วงจรปิดเพื่อให้ผู้ควบคุมเครื่องเล่นเห็นความเคลื่อนไหวของเครื่องเล่นได้ตลอดเวลาและต้องควบคุมมิให้ผู้เล่นเครื่องเล่นมีจำนวนเกินกว่าความจุของจำนวนคนที่เครื่องเล่นจะรับได้ข้อ ๒๖ เขตที่ดินที่เป็นที่ตั้งของเครื่องเล่นที่อยู่ภายนอกอาคารต้องมีความกว้างของทางเข้าออกที่เชื่อมกับถนนสาธารณะไม่น้อยกว่า๖ เมตร และถนนสาธารณะต้องมีความกว้างของเขตทางไม่น้อยกว่า ๘ เมตรข้อ ๒๗ เครื่องเล่นที่ตั้งอยู่ภายนอกอาคารต้องอยู่ห่างจากเขตที่ดินที่เป็นที่ตั้งของเครื่องเล่นในระยะเท่ากับความสูงของเครื่องเล่นนั้นในกรณีที่ตั้งอยู่บนดาดฟ้าของอาคารห้ามมีส่วนหนึ่งส่วนใดของเครื่องเล่นยื่นหรือล้ำออกมานอกแนวอาคารหมวด ๔ค่าธรรมเนียม ข้อ ๒๘ ให้กำหนดค่าธรรมเนียมดังต่อไปนี้(๑)ใบอนุญาตก่อสร้าง ฉบับละ ๒๐๐ บาท(๒) ใบรับรอง ฉบับละ ๑๐๐ บาท(๓)ใบแทนใบอนุญาตหรือใบแทนใบรับรอง ฉบับละ ๑๐ บาท(๔) การต่ออายุใบอนุญาตก่อสร้างให้เป็นไปตามอัตราใน (๑)(๕) การตรวจแบบแปลนการก่อสร้าง รื้อถอน หรือเคลื่อนย้ายเครื่องเล่นให้คิดค่าธรรมเนียม ดังนี้(ก) เครื่องเล่นซึ่งสูงไม่เกินสิบห้าเมตรคิดตามพื้นที่เขตบริเวณประกอบกิจการตารางเมตรละ ๒ บาท(ข) เครื่องเล่นซึ่งสูงเกินสิบห้าเมตรคิดตามพื้นที่เขตบริเวณประกอบกิจการตารางเมตรละ ๔ บาทบทเฉพาะกาล ข้อ ๒๙ เจ้าของหรือผู้ครอบครองเครื่องเล่นที่ได้ใช้เครื่องเล่นอยู่ก่อนวันที่กฎกระทรวงนี้ใช้บังคับให้ใช้เครื่องเล่นต่อไปได้ แต่ต้องดำเนินการปรับปรุงแก้ไขให้เป็นไปตามกฎกระทรวงนี้และเมื่อดำเนินการปรับปรุงแก้ไขเสร็จแล้วให้แจ้งต่อเจ้าพนักงานท้องถิ่นตามข้อ๑๐ หรือข้อ ๑๖ แล้วแต่กรณี ทั้งนี้ภายในหนึ่งปีนับแต่วันที่กฎกระทรวงนี้มีผลใช้บังคับข้อ ๓๐ ให้เจ้าของหรือผู้ครอบครองเครื่องเล่นตามข้อ๒๙ ได้รับการยกเว้นไม่ต้องปฏิบัติตามข้อ ๒๖ และข้อ ๒๗ให้ไว้ณ วันที่ ๓ เมษายน พ.ศ. ๒๕๕๘พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. คำขออนุญาต ก่อสร้าง รื้อถอน เคลื่อนย้ายเครื่องเล่น(แบบ ขค. ๑)๒. หนังสือแจ้งความประสงค์จะใช้เครื่องเล่น(แบบ ขค. ๒)๓. คำขอใบรับรองให้ใช้เครื่องเล่น (แบบขค. ๓)๔. คำขอรับใบแทน ใบอนุญาต ใบรับรองให้ใช้เครื่องเล่น(แบบ ขค. ๔)๕. คำขอโอน ใบอนุญาต ใบรับรองให้ใช้เครื่องเล่น(แบบ ขค. ๕ (สำหรับผู้โอน))๖. คำขอรับโอน ใบอนุญาต ใบรับรองให้ใช้เครื่องเล่น(แบบ ขค. ๕ (สำหรับผู้รับโอน))๗. หนังสือแจ้งความประสงค์จะก่อสร้างและใช้เครื่องเล่น(กรณีเครื่องเล่นมีกำหนดระยะเวลาใช้ไม่เกินสิบห้าวัน) (แบบ ขค. ๖)๘. หนังสือแสดงความยินยอมของผู้ควบคุมงาน(แบบ นค. ๑)๙. ใบอนุญาต ก่อสร้าง รื้อถอน เคลื่อนย้ายเครื่องเล่น(แบบ อค. ๑)๑๐. ใบรับรองให้ใช้เครื่องเล่น (แบบ อค.๒)๑๑. ใบรับแจ้งการก่อสร้างและใช้เครื่องเล่น(กรณีเครื่องเล่นที่มีกำหนดระยะเวลาใช้ไม่เกินสิบห้าวัน) (แบบ อค. ๓)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๘ ทวิแห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ บัญญัติให้รัฐมนตรีโดยคำแนะนำของคณะกรรมการควบคุมอาคารมีอำนาจออกกฎกระทรวงกำหนดประเภทหรือลักษณะของสิ่งที่สร้างขึ้นเพื่อใช้เป็นเครื่องเล่นในสวนสนุกหรือสถานที่อื่นใดเพื่อประโยชน์ในลักษณะเดียวกันเป็นอาคารและกำหนดให้ในการออกกฎกระทรวงต้องกำหนดหลักเกณฑ์ วิธีการและเงื่อนไขในการก่อสร้างการอนุญาตให้ใช้ การตรวจสอบ มาตรฐานการรับน้ำหนักความปลอดภัย คุณสมบัติของวัสดุหรืออุปกรณ์ที่จำเป็นเกี่ยวเนื่องกับเครื่องเล่นด้วยและกำหนดแบบคำขออนุญาต แบบใบอนุญาตและแบบอื่นใดที่จะใช้ในการปฏิบัติตามกฎกระทรวงฉบับนี้และเพื่อให้การใช้เครื่องเล่นมีความปลอดภัยต่อประชาชนจึงได้กำหนดให้เครื่องเล่นเป็นอาคารควบคุมการใช้เพื่อให้มีการตรวจสอบความมั่นคงแข็งแรงและความปลอดภัยทุกปีรวมทั้งกำหนดอัตราค่าธรรมเนียมสำหรับการดำเนินการที่เกี่ยวกับการขออนุญาตก่อสร้างและใช้เครื่องเล่น จึงจำเป็นต้องออกกฎกระทรวงนี้ปริยานุช/ผู้จัดทำ๒๗ เมษายน ๒๕๕๘ปริญสินีย์/ผู้ตรวจ๒๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๓๓ ก/หน้า ๑/๒๔ เมษายน ๒๕๕๘